cyanic-selkie/wikianc huggingface dataset:
Petri Virolainen
Ura
Viiden JYPissä vietetyn vuoden jälkeen Virolainen siirtyi kaudeksi 2005–2006 vuoden mittaisella sopimuksella Tanskan Oddset Ligaenin Nordsjælland Cobrasiin. Kaudella 2006–2007 hän jatkoi pelejään saman liigan EfB Ishockeyssa. Kaudeksi 2007–2008 Virolainen siirtyi vuoden mittaisella sopimuksella Ranskan Ligue Magnusin Rouen Hockey Élite 76:een. Hän jakoi liigan pudotuspelien puolustajien syöttöpörssin voiton joukkuetoverinsa Jonas Liwingin kanssa seitsemällä syöttöpisteellään. Virolainen voitti sekä Ranskan-mestaruuden että Ranskan liigacupin, kuten myös kaksi vuotta myöhemmin kaudella 2009–2010. Hänen pelaajauransa päättyi kevääseen 2010.
Anders Huldén
Anders Jacob Huldén (16. heinäkuuta 1924 Pietarsaari − 11. joulukuuta 1997 Helsinki) oli suomalainen diplomaatti, toimittaja ja ruotsin kielellä kirjoittanut kirjailija.
Huldénin isä oli opettaja ja kirjailija Johan Jakob Huldén. Huldén valmistui valtiotieteen maisteriksi 1952.
Huldén toimi vuosina 1948–1952 Åbo Underrättelser-lehden toimittajana ja toimitussihteerinä. Hän oli Jakobstads Tidning-lehden päätoimittaja vuosina 1955–1962. Tämän jälkeen hän siirtyi ulkoministeriön palvelukseen ja oli lehdistö- ja kulttuuriattaseana ensin Tukholmassa ja sitten vuosina 1968–1973 Wienissä ja Bernissä sekä vuosina 1973–1974 Bonnissa. Huldén toimi 1974–1979 ulkoministeriön lehdistöasiain ja kulttuurikysymysten osaston päällikkönä, oli sitten pääkonsulina Hampurissa vuodesta 1979 lähtien ja suurlähettiläänä Islannissa vuosina 1985–1989.
Eteläitelmeenin kieli
Eteläitelmeeni (joskus myös Etelä-kamtšadaali) on kamtšatkalaisiin kieliin kuuluva kuollut kieli, jota puhuttiin Kamtšatkan niemimaalla. Se kuoli sukupuuttoon viimeistään 1800-luvun lopulla.
Shaanxi Y-8
Shaanxi Y-8 (Yunshuji-8; ) on kiinalaisen Shaanxi Aircraft Corporationin valmistama keskipitkän matkan keskiraskas kuljetuslentokone. Antonov An-12:een pohjautuva kone lensi ensilentonsa 25. joulukuuta 1974. Se on edelleen tuotannossa, ja koneita oli vuoden 2016 lopussa käytössä 142. Sen suurin käyttäjä on Kansan vapautusarmeijan ilmavoimat, jolla on 84 konetta kuljetus- ja erikoistehtävissä.
Vaikka Y-8 on pääasiallisesti sotilaskuljetuskone, siitä on valmistettu myös muun muassa merivalvontaan, AWACS-tehtäviin ja karjankuljetukseen suunniteltuja versioita. Y-8 kykenee kuljettamaan 20 tonnia rahtia, 130 matkustajaa, 96 sotilasta varusteineen tai 82 laskuvarjosotilasta.
Historia
Kiinan kansantasavallan muodostuttua vuonna 1949 sisällissodan jälkeen maahan perustettiin pian ilmavoimat. Sen kuljetuskalustona oli seuraavan vuosikymmenen ajan sotasaaliina saatuja yhdysvaltalaiskoneita sekä Neuvostoliitosta ostettuja konetyyppejä, jotka eivät soveltuneet kunnolla sota- tai koulutuskäyttöön eivätkä kuljetus- tai katastrofiapulennoille. Niinpä Kiinan puolustuksen kannalta oli tärkeää kehittää uusi keskikokoinen tai suuri kuljetuskone.
Koska sekä sotilas- että siviilikoneiden kysyntä kasvoi, Xi’anin lentokonetehdas ehdotti vuonna 1967 hallitukselle keskiraskaan, keskipitkän matkan kuljetuskoneen suunnittelun aloittamista, mikä oli myös nimetty ilmailualan tärkeäksi tavoitteeksi kolmannessa viisivuotissuunnitelmassa. Määräys koneen suunnitteluun annettiin joulukuussa 1968, ja se sai mallinimen Y-8. Tehdas kokosi alkuvuonna 1969 suunnitteluryhmän, jonka 570 henkilöstä osa tuli muilta lentokonetehtailta ja suunnittelulaitoksilta.
Y-8 perustuu neuvostoliittolaiseen Antonov An-12 -koneeseen. Joidenkin lähteiden mukaan Y-8 on lisenssillä valmistettu An-12, kun taas jotkut väittävät sen olevan Kiinan ja Neuvostoliiton välirikon vuoksi suunniteltu takaisinmallintamalla. Koneen suunnittelussa kesti kaksi vuotta ja neljä kuukautta. Piirrokset, tekniset tiedot ja analyysit valmistuivat helmikuussa 1972, ja osien valmistaminen alkoi pian sen jälkeen. Neuvostoliitossa valmistetuista varaosista rakennetun ensimmäisen prototyypin kokoaminen alkoi kesäkuussa 1972. Se valmistui 10. joulukuuta 1974 ja lensi ensilentonsa 25. joulukuuta. Kapteenina ensilennolla oli Li Jingrui, ja 26-minuuttisen lennon aikana kone nousi 6 000 metriin. Lennon aikana koneen hallintaominaisuudet havaittiin hyviksi ja kaikki järjestelmät toimivat normaalisti.
Ensimmäisten prototyyppien valmistamisen jälkeen Kiinan ilmailuhallinto päätti siirtää Y-8:n tuotannon Shaanxin lentokonetehtaalle. Shaannanissa Shaanxin maakunnan eteläosassa sijaitsevalla tehtaalla oli kokemusta kuljetuskoneiden valmistamisesta 1960-luvun puolivälistä lähtien. Ensimmäinen Y-8, jonka Shaanxin tehdas valmisti Xi’anin avustuksella, lensi ensilentonsa 29. joulukuuta 1975. Y-8 sai hallitukselta luvan sarjatuotannon aloittamiseen 66 koelennon ja sadan lentotunnin jälkeen helmikuussa 1980. Sarjatuotanto alkoi vuonna 1981.
Ensimmäisissä Y-8-koneissa vain ohjaamo, pyrstön tykkiasema ja pieni, 14 hengen matkustamo oli paineistettu. Kokonaan paineistetun version kehittäminen alkoi vuonna 1984 Lockheedin avustamana. Uusi versio, joka sai mallinimen Y-8C, valmistui heinäkuussa 1990 ja lensi ensi kertaa 17. joulukuuta 1990. Sotilaskäyttöön tarkoitettujen mallien lisäksi Shaanxi on 1980-luvun lopulta lähtien kehittänyt Y-8:sta myös siviiliversioita, jotka kuitenkin ovat muunnettavissa pienellä työllä sotilaskäyttöön. Näistä viimeisin, Y-8F-600, lensi ensilentonsa tammikuussa 2005. Sen ovat kehittäneet yhteistyössä Shaanxi, Antonov ja Pratt & Whitney Canada, ja siinä on länsimaiset avioniikat ja moottorit sekä uudelleen suunniteltu runko.
Rakenne
Y-8 on kokometallinen, puolimonokokkirunkoinen, itsekantavalla yläsiivellä varustettu kone. Siinä on sisään vedettävät laskutelineet. Nelipyöräisissä päälaskutelineissä on matalapaineiset renkaat ja levyjarrut. Sen voimalaitteina on (Y-8F-600-versiota lukuun ottamatta) neljä Zhuzhou Wojiang-6 -potkuriturbiinimoottoria, jotka pyörittävät tarpeen mukaan lepuutettavia potkureita. Y-8 kykenee toimimaan myös päällystämättömiltä kiitoteiltä. Ensimmäisissä Y-8-koneissa oli pyrstössä An-12:sta peräisin oleva tykkiasema, jossa oli kaksi 23-millistä tykkiä. Myöhemmistä versioista aseistus on jätetty pois.
Koneen runko on poikkileikkaukseltaan pyöreä. Siipien etureunat ovat taaksepäin kallistetut ja jättöreunat suorat. Moottorit on asennettu siipien alapinnalle. Koneen keula on vanhimmissa malleissa lasinen. Suurin ero An-12:een on keula, joka Y-8:ssa perustuu Xi’an H-6 -pommikoneeseen ja on An-12-konetta terävämpi.
Versiot
pienoiskuva|Kansan vapautusarmeijan ilmavoimien KJ-200 ”Balance Beam”. Shaanxi Y-8:sta on valmistettu ainakin seuraavia versioita:
Käyttäjät
Vuoden 2016 lopussa Y-8-koneita oli käytössä 142, niistä pääosa Kiinassa.
Onnettomuudet
Kahdeksan Y-8-koneen tiedetään tuhoutuneen onnettomuuksissa, alasampumisissa ja muissa tapahtumissa.
Saviliuske
pienoiskuva|Palanen saviliusketta. pienoiskuva|Saviliuskelaatoista valmistettua kattoa [[St Fagans National History Museum|St Fagansin ulkoilmamuseossa Walesissa.]] Saviliuske on savi- tai liejukivestä muodostunut, alhaisen asteen metamorfoosin kokenut liuskekivi. Metamorfoosin edetessä saviliuske muuttuu fylliitiksi ja edelleen kiilleliuskeeksi.
Saviliuskeen väri vaihtelee riippuen liuskeen sisältämistä orgaanisista aineksista ja siinä olevan raudan oksidoitumisasteesta. Saviliuske koostuu pääasiassa kvartsista ja muskoviitista tai illiitistä. Usein mukana on myös biotiittia, kloriittia, hematiittia ja pyriittiä.
Käyttö
Saviliuskeesta voidaan tehdä kattolaattoja, sillä sen ominaisuuksien ansiosta siitä saa helposti ohuita laattoja. Liuskelaattoja voidaan käyttää myös ulkolattioissa ja seinien päällysteenä.
Hienoa saviliusketta voidaan käyttää hiomakivenä. 1700- ja 1800-luvulla saviliusketta käytettiin liitutauluina. Akvaarioissa se on käyttökelpoinen sisustuselementteinä, sillä saviliuske ei muuta veden kemiallisia olosuhteita.
Fulfillingness’ First Finale
Fulfillingness' First Finale on Stevie Wonderin albumi vuodelta 1974. Albumin on julkaissut Tamla Motown -levy-yhtiö sarjatunnuksella STMA 8019. Se on neljäs Wonderin klassisen kauden albumeista, joihin lasketaan myös Music of My Mind, Talking Book, Innervisions ja Songs in the Key of Life. Monien muiden Wonderin albumeiden tapaan, Fulfillingness' First Finalella on vahva yhteiskunnallinen sanoma. Levyn ehkä tunnetuin kappale, "You Haven't Done Nothin'" on selvä hyökkäys Yhdysvaltain tuolloista presidenttiä, Richard Nixonia kohtaan. Kappaleesta tuli Wonderin neljäs listaykkönen USA:n singlelistalla. Fulfillingness' First Finale voitti Wonderille kolme Grammy-palkintoa, mukaan lukien Vuoden albumi -palkinnon.
Levy on yksi neljästä Stevie Wonder -albumista, joka valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Kappalelista
Alkuperäisen LP:n A-puoli päättyi kappaleeseen "Creepin'". Kaikki kappaleet ovat Stevie Wonderin tekemiä lukuun ottamatta kappaletta "They Won't Go When I Go", jonka toisena tekijänä on Yvonne Wright. Sovitukset ovat Wonderin.
Kappale "Bird of Beauty" sisältää portugalinkielisen osuuden, jonka Wonderin tekstistä on kääntänyt Sergio Mendes. Kohdeyleisönä tälle kappaleelle Wonder mainitsee erityisesti Mosambikin ja Brasilian kuulijansa.
Terry-Thomas
Thomas Terry Hoar-Stevens eli Terry-Thomas (14. heinäkuuta 1911 – 8. tammikuuta 1990) oli englantilaista yläluokkaa karrikoivista komediarooleistaan tunnetuksi tullut brittiläinen näyttelijä. Hän esiintyi muiden muassa elokuvissa Alokas liemessä (1956), Lähettiläs liemessä (1958), Viikunanlehtiä ja lakkoilua (1959), Mieletön, mieletön maailma (1963) ja Suuri huviretki (1966).
Fulfillingness’ First Finale
Tuotanto
Stevie Wonder on itse tuottanut levyn yhtiölle nimeltä Taurus Productions, Inc. Wonder kiittää myös yhtiötä Black Bull Music, Inc. Aputuottajina, studioinsinööreinä ja moogin ohjelmoijina ainakin kappaleella "They Won't Go When I Go" ovat olleet Robert Margouleff ja Malcolm Cecil. Levytyksen käytännön järjestelyistä on huolehtinut Josette Valentino. Albumi on äänitetty neljässä studiossa: Los Angelesissa The Record Plantissa ja Westlake Audiossa sekä New Yorkissa Media Soundissa ja Electric Ladyssa. Masterointi on tehty Kalifornian Burbankissa Kendun Recordersissa. Äänityksessä ja jälkikäsittelyssä ovat lisäksi olleet mukana Joan DeCola ja Gary Olazabal sekä Peter Chaikin.
Levykannen tekoa on ohjannut Ira Tucker, Jr. ja suunnittelusta ja kuvituksesta on vastannut Bob Gleason. Alkuperäisessä LP-levyssä on avautuvat kannet ja takakannen kuvissa ovat mm. John F. Kennedy ja Martin Luther King.
Terry-Thomas
Terry-Thomas oli kahdesti naimisissa; ensimmäistä kertaa vuosina 1938–1962 Ida Patlanskin ja sitten vuosina 1963–1990 Belinda Cunninghamin kanssa. Hän oli ehdolla Baftan ja Golden Globen saajaksi.
Terry-Thomasilla todettiin vuonna 1971 Parkinsonin tauti. Hän kuoli surreylaisessa hoivakodissa 78 vuoden ikäisenä.
Kunniaritarien ritarikunta
pienoiskuva|Ritarikunnan tunnuksia Kunniaritarien ritarikunta on englantilainen, kuningas Yrjö V:n vuonna 1917 perustama kunniaritarikunta. Ritarikunta seuraa arvojärjestyksessä Brittiläisen imperiumin ritarikunnan suurristiä.
Ritarikunnassa on vain yksi luokka:
Kuuluisia ritarikunnan jäseniä ovat muun muassa entinen pääministeri John Major, historioitsija Eric Hobsbawm, David Attenborough, näyttelijä Judi Dench sekä Nobelin kirjallisuuspalkinnon saajat Harold Pinter ja Doris Lessing. Myös Winston Churchill ja Clement Attlee olivat ritarikunnan jäseniä.
Ritarikunnan jäsenyys oikeuttaa jäsenet käyttämään kirjaimia CH nimensä perässä.
Olavi Paavolainen: Keulakuva
Olavi Paavolainen: Keulakuva on vuonna 1991 ilmestynyt Jaakko Paavolaisen kirja serkustaan, kirjailija Olavi Paavolaisesta. Teoksen julkaisi Tammi.
S 2 (sukellusvene)
S-2 (aiemmin N-2) oli Neuvostoliiton laivaston Stalinets-luokan sukellusvene (sarja IX).
Allemande
pienoiskuva|Allemande-tanssi. Allemande (myös allemanda, almain tai alman, ransk. ”saksalainen”) on barokin aikainen tanssi ja barokkisarjan vakio-osa. Se oli joko sarjan ensimmäinen osa, tai sitä saattoi edeltää alkusoitto, jota voitiin kutsua myös overtyyriksi tai preludiksi.
S 2 (sukellusvene)
Valmistus
Alus tilattiin Leningradista Itämeren telakalta, missä köli laskettiin 31. joulukuuta 1934. Alus laskettiin vesille 21. joulukuuta 1935 ja otettiin palvelukseen 23. syyskuuta 1936.
Allemande
Allemande sai alkunsa 1500-luvulla kaksitahtisena keskinopeana tanssina, joka oli muotona tuohon aikaan suosittu Saksassa. Ranskalaiset säveltäjät muuttivat allemanden 1600-luvulla nelitahtiseksi ja nopeammaksi.
S 2 (sukellusvene)
Palvelus
Lokakuussa 1939 alus oli sijoitettuna Tallinnaan 1. sukellusveneprikaatin 13. divisioonaan, jonka muut alukset olivat S-1 ja S-3. Alus upposi 3. tammikuuta 1940 talvisodassa ajettuaan miinalaiva Louhen laskemaan miinoitteeseen Märketin lähistöllä. Märketin majakanvartija J. A. Eckerman näki sukellusveneen ja sen hävittyä näkyvistä kuuli räjähdyksen. Turmassa kuoli aluksen 50-henkinen miehistö. Ruotsalaisten arkistolähteiden mukaan alus upposi Ruotsin vesillä ruotsalaisten miinaan.
Ahvenanmaalais-ruotsalainen sukellusryhmä kertoi 9. kesäkuuta 2009 Ålandstidningenin mukaan löytäneensä hylyn Ruotsin ja Suomen aluevesirajan tuntumasta Ahvenanmereltä.
Anthony E. Zuiker
thumb|right|Anthony Zuiker jakamassa nimikirjoituksia vuonna 2010 Anthony E. Zuiker (s. 17. elokuuta 1968 Blue Island, Illinois, Yhdysvallat) on yhdysvaltalainen tuottaja ja käsikirjoittaja, joka tunnetaan parhaiten TV-sarja C.S.I.n ja sen spin-off -sarjojen isänä.
Anthony Zuiker avioitui ensimmäisen kerran huhtikuussa 1999. Liitto Jennifer Zuikerin kanssa päättyi kuitenkin avioeroon joitain vuosia myöhemmin. Toistamiseen hän avioitui Michelle Zuikerin (o.s. Territo) kanssa 30. maaliskuuta 2013. Hänellä on kolme lasta ensimmäisestä avioliitostaan.
Tom Finney
thumb|250px|The Splash. Tom Finneyä esittävä patsas [[National Football Museumin edustalla Prestonissa.]]
Thomas ”Tom” Finney OBE (5. huhtikuuta 1922 Preston – 14. helmikuuta 2014 ) oli brittiläinen jalkapalloilija, joka loi huomattavan uran Preston North End FC:ssä ja Englannin jalkapallomaajoukkueessa.
Finney pelasi 76 maaottelua ja teki niissä 30 maalia. Hän on vielä heinäkuussa 2018 jaetulla kuudennella sijalla Englannin maajoukkueen kaikkien aikojen parhaitten maalintekijöitten listalla. Hänet valittiin Football Writers’ Associationin vuoden jalkapalloilijaksi vuosina 1954 ja 1957. Hänelle myönnettiin Brittiläisen imperiumin ritarikunnan upseerin arvo vuonna 1961 ja ritarius 1998.
Finney kuoli 91-vuotiaana 14. helmikuuta 2014.
Syyrian aavikko
thumb|240px|Syyrian aavikkoa. Syyrian aavikko on laaja kalkkikivilaakio Lähi-idässä Välimeren reunavuoristojen ja Eufratin välissä. Se käsittää suuren osan Syyriaa ja ulottuu osaksi Irakiin, Jordaniaan ja Saudi-Arabiaan. Aavikolla on useita keitaita, esimerkiksi Palmyra.
Jude Bellingham
Jude Victor William Bellingham (s. 29. kesäkuuta 2003 Stourbridge) on englantilainen jalkapalloilija, pelipaikaltaan keskikenttäpelaaja. Hän edustaa Espanjan Primera Divisiónissa pelaavaa Real Madridia. Hän on pelannut Englannin A-maajoukkueessa vuodesta 2020.
Birmingham City
Birmingham Cityn junioriakatemiaan vuonna 2010 liittynyt Bellingham debytoi seuran edustusjoukkueessa 6. elokuuta 2019 Englannin liigacupin ensimmäisen kierroksen ottelussa Portsmouthia vastaan. Bellinghamista tuli ottelun myötä 16 vuoden ja 38 päivän ikäisenä kaikkien aikojen nuorin Birmingham Cityn edustusjoukkueessa pelannut pelaaja, rikkoen Trevor Francisin ennätyksen.
Bellingham teki ensimmäisen maalinsa Birmingham Cityn edustusjoukkueessa 31. elokuuta 2019 Englannin mestaruussarjassa Stoke Cityä vastaan. Maalillaan hänestä tuli myös Birmingham Cityn kaikkien aikojen nuorin maalintekijä.
Bellingham pelasi kaudella 2019–2020 Englannin mestaruussarjassa 41 ottelua ja teki niissä neljä maalia. Hänet valittiin kauden päätteeksi EFL:n parhaaksi nuoreksi pelaajaksi. Heinäkuussa 2020 Birmingham City ilmoitti jäädyttävänsä Bellinghamin pelinumeron 22.
Borussia Dortmund
20. heinäkuuta 2020 Bellingham siirtyi Saksan Bundesliigassa pelaavaan Borussia Dortmundiin noin 25 miljoonan punnan siirtosummalla.
Kaudella 2020–2021 hän pelasi Bundesliigassa 29 ottelua ja teki maalin huhtikuussa Stuttgartia vastaan. Dortmundin voittamassa Saksan cupissa hän pelasi kuusi ottelua, jotka kaikki avauskokoonpanossa, ja teki kaksi maalia. Mestarien liigassa hän pelasi kaudella 2020–2021 kymmenen ottelua ja teki maalin huhtikuussa toisessa puolivälieräottelussa Manchester Cityä vastaan, mikä ei kuitenkaan riittänyt Dortmundille jatkopaikkaan.
Kaudella 2021–2022 Bellingham pelasi 32 bundesliigaottelua ja teki niissä kolme maalia: elokuussa Hoffenheimia, lokakuussa Arminia Bielefeldiä ja tammikuussa Eintracht Frankfurtia vastaan. Mestarien liigassa hän pelasi kuusi ottelua ja teki maalin alkulohkon ensimmäisessä ottelussa Beşiktaşia vastaan vieraskentällä. Eurooppa-liigan ensimmäisellä pudotuspelikierroksella hän teki ja syötti maalin Rangersia vastaan sekä koti- että vieraskentällä, mutta Rangers meni jatkoon.
Montana (piirrossarja)
Montana on japanilais-italialainen vuosina 1994–1995 valmistunut 52-osainen piirrossarja, jonka loivat italialaiset Gi Pagot ja Marco Pagot. Sarjan tuotti japanilainen Studio Junio ja italialainen Rever. Japanin ja länsimaiden versioissa tästä sarjasta oli keskenään eri tunnusmusiikit.
Jude Bellingham
Borussia Dortmund
Bellingham pelasi kaudella 2022–2023 Bundesliigassa 31 ottelua, joissa hän teki kahdeksan maalia ja antoi viisi maalisyöttöä. Hän teki kaksi maalia lokakuussa VfB Stuttgartia ja toukokuussa VfL Wolfsburgia vastaan. Mestarien liigassa hän pelasi seitsemän ottelua ja teki maalin neljässä ensimmäisessä alkulohkon ottelussa.
Montana (piirrossarja)
Sarjassa on vivahteita seikkailija Indiana Jonesiin.
Jude Bellingham
Real Madrid
Bellingham siirtyi Primera Divisiónin Real Madridiin 103 miljoonan euron siirtosummalla kesällä 2023.
Montana (piirrossarja)
Juoni
pienoiskuva|Sarjan päähenkilö Montana Jones seikkailee ympäri maailmaa ratkoen arvoituksia.
Jude Bellingham
Maajoukkueura
Bellingham on pelannut useissa Englannin nuorisomaajoukkueissa. Hän pelasi ensimmäisen kerran Englannin A-maajoukkueessa marraskuussa 2020 ystävyysottelussa Irlantia vastaan. Kesän 2021 EM-kilpailuissa hän tuli Englannin hopeajoukkueessa vaihdosta kentälle kahdessa alkulohko-ottelussa ja puolivälierässä. EM-turnauksen ensimmäisessä ottelussa Kroatiaa vastaan hänestä tuli EM-kisahistorian nuorin pelaaja mutta hän menetti ennätyksen kuusi päivää myöhemmin Puolan Kacper Kozłowskille.
Montana (piirrossarja)
Juoni
Sarja kertoo Montana Jones -nimisestä seikkailijasta, joka matkustaa arkeologiserkkunsa Alfred Jonesin kanssa ympäri maailmaa ratkoen erilaisia historiallisia ja arkeologisia arvoituksia tohtori Gerritin, Alfredin mentorin, lähettämiltä vinyylilevyiltä saatujen ohjeiden opastamina. Arvoituksia heidän kanssaan ratkoo myös kaunis uutisreportteri Melissa Thorn.
Jude Bellingham
Maajoukkueura
MM-kilpailuissa 2022 Bellingham oli 19-vuotiaana Englannin tärkeimpiä pelaajia. Hän pelasi puolivälieriin yltäneen joukkueen kaikki viisi ottelua avauskokoonpanossa. Hän teki ensimmäisessä alkulohko-ottelussa Irania vastaan joukkueensa ensimmäisen maalin ja syötti neljännesvälieräottelussa Senegalia vastaan joukkueensa ensimmäisen maalin.
Montana (piirrossarja)
Juoni
Ongelmia arvoituksen ratkaisemiseen tuottaa Montana Jonesin arkkivihollinen, Lordi Zero ja hänen ajoittain tohelot apulaisensa Slim, Slam ja tohtori Nitro, joka keksii koneita Montana Jonesin ja porukan taltuttamiseen. Koneet kuitenkin tuhoutuvat helposti ja Nitro puolustelee epäonnistumisiaan usein sanomalla, että Zeron olisi pitänyt antaa ”enemmän aikaa ja rahaa”.
Sarja Suomessa
Sarja esitettiin Suomen televisiossa televisiokanava Nelosella vuosina 1997–1998. Sarja oli jälkiäänitetty suomen kielelle, ja siitä vastasi Film & Cartoon Finland.
Jude Bellingham
Maajoukkueura
Bellingham on vuoden 2022 loppuun mennessä pelannut 22 A-maaottelua, joissa 13 kertaa avauskokoonpanossa. Hän on tehnyt A-maaotteluissaan yhden maalin.
Muuta
Bellinghamin vuonna 2005 syntynyt pikkuveli Jobe Bellingham edustaa Englannin mestaruussarjassa pelaavaa Birmingham Cityä.
Aleksandr Kotov
thumb|Aleksandr Kotov Aleksandr Aleksandrovitš Kotov (12. elokuuta 1913 – 8. tammikuuta 1981) oli venäläinen shakin suurmestari sekä kirjailija. Hän oli Neuvostoliiton mestari sekä kaksinkertainen ehdokas. Kotov työskenteli myös Neuvostoliiton shakkiliitossa.
Kotov pelasi usein sisilialaista puolustus valkean e4-aloitussiirtoa vastaan. Valkealla hän suosi suljettuja pelejä.
Kotov selitti vuonna 1971 julkaisemassaan Think Like a Grandmaster- kirjassaan skenaarion, jossa pelaaja miettii seuraavaa siirtoaan tavoitteenaan tehdä loistava siirto niin kauan, että hänellä loppuu aika kesken. Seurauksena ajan loppumisesta pelaaja hätääntyy, ja tekee huonon ratkaisun, jopa munauksen. Tämä tapahtumaketju sai myöhemmin nimekseen Kotovin syndrooma.
Fast & Furious X
Fast & Furious X on vuonna 2023 ensi-iltansa saanut yhdysvaltalainen toimintaelokuva, jonka on ohjannut Louis Leterrier. Se on Hurjapäät-elokuvasarjan kymmenes ja toiseksi viimeinen osa. Vin Diesel esittää pääosaa.
Tikankonttikasvit
Tikankonttikasvit (Cypripedioideae) on kämmekkäkasveihin (Orchidaceae) kuuluva alaheimo, joka aiemmin luokiteltiin omaksi heimokseen. Kämmekkäkasveista erottamisen perusteena oli se, että tikankonttikasveilla on kaksi toimivaa hedettä, muilla kämmekkäkasveilla vain yksi. Samasta syystä erotetaan omaksi heimokseen joskus myös Apostasiaceae, johon kuuluu kaksi sukua, Apostasia ja Neuwiedia. Nykyään näitä kolmea heimoa pidetään kuitenkin niin tiiviinä kasviryhmänä, ettei jakamiselle yleensä nähdä perusteita. Useimpien tutkimusten mukaan näiden heimojen erottelu jättäisi kämmekkäkasvit parafyleettiseksi ryhmäksi, sillä sen alaheimon Vanilloideae uskotaan haarautuneen yhteisestä kehityslinjasta ennen tikankonttikasvien syntyä.
Tikankonttikasvien alaheimoon kuuluu vain viisi sukua: tikankontit (Cypripedium), venuksenkengät (Paphiopedilum), Mexipedium, tohvelikämmekät (Phragmipedium) ja Selenipedium sekä risteymäsuku ×Phragmipaphium.
Kirjallisuusvuosi 1871
Kirjallisuusvuosi 1871 käsittelee vuoden 1871 tärkeitä kirjallisuuden tapahtumia, uutisia ja julkistuksia.
Billy West
Billy West (oikealta nimeltään William Richard West, s. 16. huhtikuuta 1952 Detroit, Michigan, Yhdysvallat) on yhdysvaltalainen ääninäyttelijä, joka tuli tunnetuksi näyteltyään Ren ja Stimpyn molempia päähahmoja. Parhaiten hänet kuitenkin tunnetaan Futuramasta, jossa hän on Philip J. Fryn lisäksi tohtori Zoidbergin ja professori Farnsworthin äänenä.
Elämäkerta
West syntyi Detroitissa, Michiganissa, josta hän muutti äitinsä ja kahden veljensä kanssa Bostoniin vuonna 1963, ollessaan 11-vuotias. West opetteli trumpetin soittamista asuessaan Detroitissa ja kitaran soittamista Bostonissa. Hän päätyi lopulta muusikoksi ja esiintyi 17 vuoden ajan useissa yhtyeissä lopettaen muusikon uransa vuonna 1978, minkä jälkeen hän ryhtyi stand up -koomikoksi ennen siirtymistään ääninäyttelijäksi.
Ääninäyttelijänä
Lyhyeksi jääneen stand up -koomikon uransa loppuvaiheessa West pääsi samaan aikaan työskentelemään ensimmäistä kertaa ääninäyttelemisen parissa Bostonin WBCN-radioasemalle, jossa hän teki eri äänirooleja lauantaisin esitettävään Charles Laquidaran radio-ohjelmaan ”Big Mattress”. Saatuaan vuosia myöhemmin töitä New Yorkista Westille annettiin potkut ennen viimeisiä työviikkoja. Hän muutti vuonna 1985 New Yorkiin, missä hän työskenteli muun muassa Howard Sternin kanssa radiossa. West oli myös vuosien 1989–1995 aikana eräässä radiokomediassa, jossa ei ollut minkäänlaista käsikirjoitusta.
Animaatioiden pariin West pääsi vuonna 1988, kun hänet valittiin Cecilin rooliin 1960-luvun uudistetussa Beany and Cecil -animaatiosarjaversiossa. Vuonna 1991 hän sai ensimmäisen merkittävän roolinsa animaatiosarjasta Ren ja Stimpy, jossa hän äänitti molempien päähahmojen äänet. Westin roolisuoritus huomioitiin Annie-ehdokkuudella vuonna 1994. Pian sarjan jälkeen West muutti Hollywoodiin, jossa hän nousi varsinaisesti tunnetuksi ääninäyttelijäksi saadessaan vuonna 1999 Philip J. Fryn ääniroolin Futuramassa. Hän ääninäytteli päähahmon Fryn lisäksi Farnsworthia, Zoidbergia ja Zapp Brannigania sekä useita sivuhahmoja. Sitä ennen vuonna 1996 West oli Väiski Vemmelsäären äänenä elokuvassa Space Jam. Lisäksi hän oli Shaggyn roolissa animaatioelokuvassa Scooby-Doo ja saaren zombiet, sekä viides henkilö, joka toimi Nakke Nakuttajan äänenä vuosien 1999–2003 aikana esitetyssä animaatiosarjassa The New Woody Woodpecker Show. West palasi takaisin Futuraman pariin vuonna 2007, kun Matt Groening päätti luoda formaatistaan elokuvia suoraan DVD:lle. Elokuvia tuotettiin yhteensä neljä aina vuoteen 2009 asti. Samaan aikaan myös itse sarja palasi takaisin televisioon 23. maaliskuuta 2008 Comedy Central -kanavan myötä. Jaksot koostuivat elokuvien noin 30 minuutin mittaisiksi leikatuista versioista.
Yksityiselämä
4. lokakuuta 2006 West paljasti The Adam Carolla Show’ssa sairastavansa eturauhassyöpää. Se oli Westin mukaan pelottavampia hetkiä hänen elämässään, erityisesti koska hän pitää itseään hyvinvoivana ihmisenä. Hän kävi myöhemmin leikkauksessa poistamassa syövän.
West on vegaani.
Itäitelmeenin kieli
Itäitelmeeni (joskus myös Itä-kamtšadaali) on kamtšatkalaisiin kieliin kuuluva kuollut kieli, jota puhuttiin Kamtšatkan niemimaalla. Se kuoli sukupuuttoon viimeistään 1800-luvun lopulla.
Nykyaikaa etsimässä
Nykyaikaa etsimässä on Olavi Paavolaisen vuonna 1929 ilmestynyt kirja, jonka teksteissä Paavolainen pohti kaupungistumista ja elämän koneellistumista sekä esittelee moderneja taidevirtauksia kuten dadaismia, futurismia ja venäläisiä vallankumousrunoilijoita. Teos perustuu Paavolaisen Pariisin-matkaan 1927 ja aiemmin julkaistuihin lehtiartikkeleihin. Kirjan julkaisi Otava.
Juscelino Kubitschek
Juscelino Kubitschek de Oliveira (JK) (12. syyskuuta 1902 – 22. elokuuta 1976) oli Brasilian presidentti 1956–1961. Hän syntyi Diamantinassa, Minas Geraisin osavaltiossa. Tšekkiläistaustainen Kubitschek oli koulutukseltaan lääkäri.
Kubitschek valittiin Minas Geraisin osavaltion parlamenttiin 1934 ja samana vuonna Belo Horizonten pormestariksi. Hän toteutti kaupungissa monia uudistuksia, sai mainetta ja valittiin 1946 Brasilian liittovaltion parlamenttiin. Minas Geraisin kuvernöörinä hän toimi 1950–1954 ja Brasilian presidenttinä 1956–1961.
Kubitschek valittiin presidentiksi Partido da Social Democracia Brasileiran (PSD) edustajana ja hänen kampanjansa tunnetaan iskulauseesta ”50 vuoden kehitys viidessä vuodessa”. Kautensa aikana valtio kuitenkin velkaantui investointien lisääntymisen seurauksena ja inflaatio kohosi. Yksi hänen tunnetuimmista hankkeistaan on uuden pääkaupungin, Brasílian, rakentamisen alullepano.
Kubitschekia presidenttinä seurasi Jânio Quadros 1961. Vuonna 1964 sotilasvallankaappauksen seurauksena Kubitschek menetti poliittiset oikeutensa 10 vuodeksi ja lähti maanpakoon. Vuonna 1967 hän palasi Brasiliaan ja kuoli 1976 auto-onnettomuudessa. Hänen tyttärensa Márcia Kubitschek (1942–2000) valittiin kongressiin 1987.
Kellussarpio
Ulkonäkö
Kellussarpio kasvaa 10–100 senttimetriä pitkäksi. Sen varsi on rento ja juurehtiva. Kelluslehdet ovat pitkäperäisiä, lehtilapa on yhdestä kolmeen senttimetriä pitkä, soikea, kiiltävä ja kolmisuoninen. Kukat ovat kelluvat, ne kasvavat pitkien lehtihankaisten perien päissä. Kolmilukuisissa kukissa on valkoiset, tyveltä keltalaikulliset terälehdet.
Levinneisyys
Kellussarpio esiintyy Euroopassa, Länsi- ja Keski-Euroopassa. Useiden lähteiden mukaan lajia olisi löydetty myös joistain Itä-Euroopan maista (muun muassa Romania, Balkan), mutta IUCN kiistää tiedot. Pohjoismaissa kellussarpio on hyvin harvinainen, sitä kasvaa yksittäisissä paikoissa Etelä-Ruotsissa, Etelä-Norjassa ja Tanskassa, yhteensä esiintymiä on alle kymmenen.
Me
Me tarkoittaa seuraavia:
Katso myös
Aihepiiriin liittyvät myös seuraavat:
Luettelo FCF:n tapahtumista vuonna 2009
Tämä on luettelo Fight Club Finlandin järjestämistä showpainitapahtumista vuonna 2009. FCF järjesti vuoden aikana yksitoista wrestlingtapahtumaa viidellä Suomen paikkakunnalla, Levillä, Vantaalla, Helsingissä, Oulussa ja Raumalla. Lisäksi FCF teki yhden ottelun mittaisen visiitin Tallinnassa.
Kaamoksen Kaatajaiset
FCF aloitti vuoden kaksi päiväisellä tapahtumalla, jossa nähtiin yhteensä kymmenen ottelua. Tapahtumassa puolustettiin kolmea eri mestaruutta, joista norjanmestaruusottelu käytiin ensimmäistä kertaa Suomen maaperällä. Kroatialainen Wesna teki paluun Suomeen. Aikaisemmin hänet oli nähty Suomessa vuonna 2006 PWF:n MayDay 3 -tapahtumassa. Lisäksi Kisu palasi kehään pitkän tauon jälkeen.
Ottelutyyppi ja voittajan nimi lihavoitu:
16. tammikuuta 2009 StarBuck voitti kahden vuoden takaisen uusintaottelun ja nousi kaksinkertaiseksi euroopanmestariksi.
17. tammikuuta 2009
St. Valentine's Day Bash
Ystävänpäivän tapahtumassa nähtiin viisi ottelua. St. Valentine's Day Bash oli ensimmäinen ja toistaiseksi ainoa FCF:n tapahtuma, joka oli mahdollista katsoa suoranalähetyksenä Internetin kautta. Aikaisemmin FCF-tapahtumien otteluita oli mahdollista nähdä televisiosta, kun Diggari esitti Smash TV -ohjelmaa.
Ottelutyyppi ja voittajan nimi lihavoitu:
American Car Show
FCF vieraili American Car Showssa järjestäen yhteensä yksitoista ottelua kolmen päivän aikana. Samassa tapahtumassa Kageman Guro teki debyyttinsä.
Ottelutyyppi ja voittajan nimi lihavoitu:
10. huhtikuuta 2009
11. huhtikuuta 2009
12. huhtikuuta 2009
Friday Nite Rock Fight
Tapahtumassa nähtiin kolme ottelua. European Wrestling Associationin maailmanmestaruusottelu nähtiin FCF:ssa toista kertaa, kun StarBuck paini Chris Raaberin kanssa toistamiseen. Edellisen kerran Raaber paini FCF:ssa vuonna 2007 Parkano Heatwavessa.
Ottelutyyppi ja voittajan nimi lihavoitu:
FCF @ Tallinn
Valentine ja StarBuck kävivät mestaruusottelun Tallinnassa.
Ottelutyyppi ja voittajan nimi lihavoitu:
Rumble In Rauma
Tapahtumassa nähtiin viisi ottelua. Show oli ensimmäinen wrestlingtapahtuma Raumalla. Alun perin tapahtumassa piti painia myös brittiläiset Jody Fleisch ja Jonny Storm, joiden viimeisin Suomen esiintyminen oli vuonna 2005 PWF:n MayDay 2 -tapahtumassa. Peruutuksien johdosta tilalle saapui norjalainen Gabriel Antonick.
Ottelutyyppi ja voittajan nimi lihavoitu:
Wrestling Night
Tapahtumassa käytiin kolme ottelua. Show oli ensimmäinen Oulussa järjestetty wrestlingtapahtuma. Tapahtumassa käytiin Suomen toinen kettinkiottelu.
Summer Smash
Tapahtuma oli jaettu kahteen osaan, iltapäivän show'hon ja illan show'hon. Otteluita nähtiin yhteensä kymmenen, mikä on suurin yhden vuorokauden aikana käyty ottelumäärä FCF:ssa. Suomessa on nähty aikaisemmin vain VPW:n Baltic Brawlissa yhtä monta ottelua yhden illan aikana. Summer Smashissa tekivät ensiesiintymisensä myös Jean Sensation sekä suomalaissukuinen Finnhammer Halme Yhdysvalloista. Lisäksi tapahtumassa nähtiin Suomen historian ensimmäinen First Blood -ottelu
Ottelutyyppi ja voittaja nimi lihavoitu:
Iltashow
Syyskuun Selkäsauna 2009
Tapahtumassa käytiin viisi ottelua ja moni painija teki ensiesiintymisensä. Jani "Jäämies" Järvinen ja Hector Le Chef tekivät painijadebyyttinsä, ja Jessica Love (ent. Jesse The Kidd) paini ensimmäistä kertaa muodon muutoksensa jälkeen tapahtumassa. Lisäksi SummerSmashissa vieraillut The Saint, jonka viimeisimmät ottelut oli käyty PWF:n MayDay 3 -tapahtumassa sekä lyhytikäisessä S.O.B. Wrestling painiryhmässä, teki FCF-debyyttinsä tapahtumassa. Alun perin Selkäsaunaan piti osallistua myös ulkomaalaispainijoita, mutta El Dinamico, Italian Dream ja Shaka peruuttivat tulonsa.
Ottelutyyppi ja voittajan nimi lihavoitu:
Lokakuun Luuvitonen
Tapahtumassa käytiin viisi ottelua.
Ottelutyyppi ja voittajan nimi lihavoitu:
Marraskuun Mättö
Tapahtumassa nähtiin viisi ottelua
Aiheesta muualla
FCF Wrestling
Paavolaisen paikat
Paavolaisen paikat – Kohtaamisia Olavi Paavolaisen kanssa on Henri Terhon toimittama, vuonna 2003 ilmestynyt kirjailija Olavi Paavolaisen elämää käsittelevä artikkelikokoelma. Teoksen kustantaja on Suomalaisen Kirjallisuuden Seura.
Teos sisältää artikkelit:
Ishmael Toroama
Ishmael Toroama (s. 28. helmikuuta 1968) on bougainvilleläinen poliitikko ja entinen Bougainvillen vallankumousarmeijan johtohahmoja. Vuonna 2020 hänet valittiin Bougainvillen autonomisen alueen presidentiksi.
Tausta ja yksityiselämä
Toroama syntyi vuonna 1969 Roreinangin kylässä. Hänen isänsä oli lähetyssaarnaaja ja perhe muutti jonkin verran. Vuonna 1976 perhe palasi Bougainvilleen, jossa Toroama alkoi käydä siellä kouluaan loppuun. Hän keskeytti lukion ja päätti alkaa tekemään töitä. .
Toroama on naimisissa Betty Toroaman kanssa vuodesta 2000 lähtien. Parilla on kolme lasta. Lisäksi hänellä on viisi lastenlasta. .
Bougainvillen sisällissota
Toroama työskenteli kehitystyön parissa vuonna 1988, kun Bougainvillen sisällissota alkoi. Tämä sai Toroaman liittymään paikalliseen militanttiryhmään. .
Sisällissodan aikana Toroamaa kuvattiin "Ramboksi", ja hän nousi nopeasti vastuullisiin tehtäviin Bougainvillen vallankumousarmeijassa. Hän myös loukkaantui Papua-Uuden-Guinean joukkojen kranaatti-iskussa. Vuonna 2001 rauhanneuvotteluiden aikana Toroama oli yksi rauhansopimuksen allekirjoittajista. .
Poliittinen ura
Bougainvillen autonominen alue perustettiin sisällissodan jälkeen ja Toroama pyrki saman tien mukaan paikalliseen politiikkaan, mutta tuloksetta. Aluksi hän oli ehdokkaana vuoden 2012 paikallisparlamentin vaaleissa, muttei tullut valituksi. Vuonna 2015 pyrki Bougainvillen presidentiksi, mutta ei tullut valituksi.
Vuonna 2019 Toroama ilmoitti pyrkivänsä jälleen autonomisen alueen presidentiksi. Myöhemmin hän ilmoitti perustavansa Bougainvillen kansan allianssi -nimisen puolueen, joka osallistuisi vuoden 2020 paikallisparlamentin vaaleihin. Syyskuussa 2020 Toroama voitti viimein presidentinvaalit saatuaan 48 766 ääntä, ja astui virkaansa 25. syyskuuta.
James Waddell Alexander
James Waddell Alexander II (19. syyskuuta 1888 – 23. syyskuuta 1971) oli merkittävä yhdysvaltalainen matemaatikko. Hän kuului topologian tieteenalan perustajiin ja oli osa vaikutusvaltaista Princetonin topologieliittiä, johon kuuluivat Oswald Veblen, Solomon Lefschetz ja muita. Hän oli yksi Princetonilaisen-tutkimuskeskuksen (1933–1951) ensimmäisistä jäsenistä.
Hän toimi myös Princetonin yliopiston professorina (1920–1951). Vasemmistolaisena hän joutui senaattori Joseph McCarthyn puhdistusten aikana pimentoon ja esiintyi julkisuudessa viimeisen kerran vuonna 1954 puolustaessaan Robert Oppenheimeria.
Jacob Björnström
Jacob Carl Gustaf Herman Björnström (14. joulukuuta 1881 Uuras – 17. heinäkuuta 1935 Inari) oli suomalainen kilpapurjehtija ja olympiamitalisti. Seuratasolla hän edusti Wiborgs Läns Segelföreningiä.
Björnström kuului suomalaisen Nina-veneen miehistöön sen voittaessa 10mR-luokan olympiahopeaa Tukholmasta 1912.
Luettelo Amorphiksen kappaleista
Tämä on luettelo metalliyhtye Amorphiksen kappaleista.
Ken Whyld
Kenneth ”Ken” Whyld (6. maaliskuuta 1926 – 11. heinäkuuta 2003) oli brittiläinen shakkikirjailija ja -tutkija. Hänet tunnetaan parhaiten David Hooperin kanssa kirjoittamastaan The Oxford Companion to Chess -kirjasta.
Whyld oli vahva amatööripelaaja. Hän osallistui Britannian shakkimestaruuskilpailuihin vuonna 1956. Hän voitti myös Nottinghamshiren shakkimestaruuden.
Mario Zenari
pienoiskuva
Mario Zenari (s. 5. tammikuuta 1946) on italialainen roomalaiskatolinen arkkipiispa. Hänet vihki papiksi Veronan hiippakuntaan Giuseppe Carraro 5. heinäkuuta 1970. Hänet nimitettiin Iulium Carnicumin titulaariarkkipiispaksi ja apostoliseksi nuntiukseksi Norsunluurannikolle sekä Nigeriin 12. heinäkuuta ja Burkina Fasoon 24. heinäkuuta 1999. Piispaksi vihkiminen suoritettiin 25. syyskuuta 1999; pääkonsekraattorina toimi Angelo Sodano, jota avustivat Flavio Roberto Carraro ja Marcello Zago.
Mikko Kuoppa
Mikko Kalevi Kuoppa (s. 10. syyskuuta 1944 Mikkeli) on suomalainen poliitikko. Hän on toiminut eduskunnassa SKDL:n (1979–1986), Demokraattisen Vaihtoehdon (1986–1987), Vasemmistoliiton (1995, 1999–2011) ja Vasemmistoryhmän (1995–1999) eduskuntaryhmissä. Kuoppa on valittu Pirkkalan kunnanvaltuustoon vaaleista 1980 lähtien.
Kuoppa liittyi Suomen kommunistiseen puolueeseen vuonna 1970. Huhtikuussa 1986 hänet valittiin SKP:stä erotetun taistolaisen opposition muodostaman SKP:n järjestöjen keskuskomiteaan ja poliittiseen toimikuntaan. Kuoppa uusi paikkansa SKP:n (yhtenäisyys) edustajakokouksessa 1987.
Ennen eduskuntauraansa Kuoppa työskenteli G.A. Serlachius -yhtiön Takon tehtaalla trukinkuljettaja 1965–1975 ja pääluottamusmiehenä 1975–1979. Vuosina 1987–1995 Kuoppa oli samassa paikassa työkonekorjaamon asentajana ja varastonhoitajana.
Kesäkuussa 1995 Kuoppa, Veijo Puhjo ja Esko-Juhani Tennilä erotettiin Vasemmistoliiton eduskuntaryhmästä, koska he olivat äänestäneet eduskunnassa Lipposen hallituksen ja Vasemmistoliiton eduskuntaryhmän hyväksymiä säästölakipäätöksiä vastaan. Tämän jälkeen kolmikko muodosti oman Vasemmistoryhmä – Vänstergruppen -nimisen eduskuntaryhmänsä.
Roger Jansson
thumb|right|Jansson Oslossa vuonna 2003 Roger Karl Helge Jansson (s. 9. elokuuta 1943 Kemiö) on entinen ahvenanmaalainen kansanedustaja Ahvenanmaan vaalipiiristä. Hänen varsinainen puolueensa on Frisinnad samverkan. Jansson toimi eduskunnassa RKP:n ryhmässä kaudella 2003–2007. Jansson on ollut myös Ahvenanmaan maakuntahallituksen jäsen 1995–2001 ja maakuntapäivillä 1979–2003 sekä jälleen vuosina 2007–2015. Vuoden 2015 vaaleissa häntä ei enää valittu maakuntapäiville.
Jansson kouluttautui diplomiekonomiksi Åbo Akademista 1968. Ammatiltaan hän on yrittäjä. Janssonilla on kolme lasta: Tina 1971, Mette 1974 ja Alexander 1983.
Udinen maakunta
Udinen maakunta on maakunta Friuli-Venezia Giulian autonomisella alueella Italiassa.
Udinen maakunnan pinta-ala on 4 907 km2 ja asukasluku runsaat 530 000. Maakunta muodostuu 135 kunnasta, ja sen pääkaupunki on Udine.
Udinen maakunta rajoittuu pohjoisessa Itävaltaan ja idässä Sloveniaan.
Togon kansalliskirjasto
Togon kansalliskirjasto on Togon pääkaupunki Loméssa toimiva kansalliskirjasto. Se toimii maan korkeakoulu- ja tutkimusministeriön alaisuudessa.
Kansalliskirjasto on perustettu virallisesti vuonna 1969, mutta jo 12. lokakuuta 1933 maahan oli perustettu Togon keskuskirjasto (Bibliothèque Centrale du Togo), josta kansalliskirjaston ja -arkiston toiminnan perusteet voidaan välivaiheiden kautta johtaa. Kansalliskirjaston perustamisen jälkeen esimerkiksi Unesco on arvioinut maan kirjastoverkon tilaa (muun muassa vuonna 1977).
Togon aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia 63,8 prosenttia (vuonna 2015).
Lasse Hintsala
Lasse Hintsala (s. 19. lokakuuta 1984) on entinen suomalainen koripalloilija, joka edustaa nykyisin Itä- Suomen yliopiston Joensuun kampuksen salibandyliigassa pelaavaa RDc:tä.
Hintsalan koripallouran kirkkaimmat saavutukset ovat Lappeenrannan NMKY:ssä saavutetut Suomen-mestaruus sekä kaksi Suomen Cupin voittoa. 193-senttinen Hintsala pelaa joukkueessaan yleensä heittävän takamiehen sekä pienen laitahyökkääjän pelipaikoilla.
Pelaajaura
Pääsarjauransa Hintsala aloitti käytännössä kaudella 2003–2004, kun hän pelasi BC Jyväskylän riveissä 33 ottelua 3,6 pisteen keskiarvolla. Ottelukohtaiseksi piste-ennätyksekseen pääsarjassa Hintsala teki kauden aikana 15 pistettä, joka syntyi tammikuussa Porvoon Tarmoa vastaan. BC Jyväskylä putosi kauden päätteeksi sarjaportaan alaspäin ja Hintsala jatkoi seurassa vielä seuraavan kauden pelaten I-divisioonaa. Hän kirjautti divarikautensa pistekeskiarvokseen 4,8 pistettä.
Kaudeksi 2005–2006 Hintsala siirtyi Lappeenrannan NMKY:n joukkueeseen. Hän teki keskimäärin 1,3 pistettä pelaamissaan 44 runkosarjan ottelussa. Ottelukohtaisen piste-ennätyksensä pääsarjassa Hintsala kasvatti 16 pisteeseen lokakuussa Namika Lahtea vastaan. Lappeenrannan NMKY:n kausi päättyi mestaruuteen, joka ratkesi tiukassa ottelusarjassa Joensuun Katajaa vastaan. Pudotuspeleissä Hintsala teki koreja 0,8 pisteen keskiarvolla pelaamassaan 13 ottelussa. LrNMKY voitti kauden aikana myös Suomen Cupin niin ikään Joensuun Katajaa vastaan.
Hintsala jatkoi uraansa Lappeenrannassa pelaamalla myös kauden 2006–2007 joukkueen riveissä. Hänen kauden pistekeskiarvonsa runkosarjassa oli 35 ottelussa 2,8. Lappeenranta ylsi kauden aikana toisen kerran peräkkäin Suomen Cupin voittoon, mutta pudotuspeleissä tie nousi pystyyn jo puolivälierissä. Hintsala teki pudotuspeleissä keskimäärin 2,5 pistettä pelaamassaan kahdessa ottelussa.
Kaudeksi 2007–2008 Hintsala siirtyi Joensuun Katajaan, jossa hän kirjautti pelaamissaan 36 ottelussa keskimäärin 2,2 pistettä. Kaudeksi 2008–2009 Hintsala siirtyi I-divisioonassa pelaavaan Kauhajoen Karhuun. Edelliskaudelta sarjaportaan alaspäin pudonnut Karhu voitti I-divisioonan runkosarjan ja Hintsala teki pelaamissaan 20 ottelussa keskimäärin 8,3 pistettä, 2,2 levypalloa, 0,9 koriinjohtanutta syöttöä ja 1,0 pallonriistoa. Hänen kolmen pisteen heittojen onnistumisprosentti 38,9 % oli runkosarjan kolmanneksitoista paras. I-divisioonan pudotuspelit päättyivät Karhun voittoon ja joukkueen suoraan nousuun Korisliigaan. Hintsala teki pudotuspeleissä koreja 2,1 pisteen keskiarvolla ja otti 1,3 levypalloa ottelua kohti. Toukokuussa 2009 Hintsala teki Karhun kanssa jatkosopimuksen kaudesta 2009–2010.
Kauden 2011–2012 Hintsala pelasi Joensuun Katajassa, josta hän siirtyi seuraavaksi kaudeksi Korikobriin.
Piippopaksupää
Piippopaksupää (Ochlodes sylvanus) on paksupääperhosten heimoon kuuluva perhoslaji. Piippopaksupää on suurimmassa osassa Suomea varsin yleinen alku- ja keskikesän perhonen ja Valtakunnallisessa päiväperhoslaskennassa 2013 Suomen kymmenenneksi yleisin päiväperhoslaji.
Koko ja ulkonäkö
Piipopaksupään koiraan siipien yläpinta on väriltään oranssin punaruskea ja siivet ovat ulkoreunasta laajalti tummavarjosteiset. Naaraalla varjostumaa on laajempaa, tummempaa ja näkyy selvästi sekä ulkoreunan että tyven alueella, jolloin siipien pohjaväri erottuu vain vaalean ruskeanoranssina täplärivinä. Siipisuonet ovat molemmilla sukupuolilla tummat. Värisävyn lisäksi sukupuolet erottaa koiraan etusiivessä olevasta koirastäplästä eli mustasta, naarasyksilöitä houkuttelevia hajusteita erittävästä juovasta, joka erottuu lajilla selvästi. Siipien alapinnat ovat likaisen kellanruskeat ja niiden täplät ovat epäselviä ja vain aavistuksen pohjaväriä vaaleammat. Siipien kärkiväli on 26–34 mm.
Piippopaksupää muistuttaa erityisen paljon läheistä sukulaislajiaan, valkotäpläpaksupäätä.
Levinneisyys ja lentoaika
Lajin levinneisyys kattaa koko Euroopan Islantia, Irlantia ja joitakin Välimeren saaria lukuun ottamatta aina Siperian länsiosiin. Suomessa levinneisyyden pohjoisraja on suunnilleen Tornio-Kajaani-linjalla, mutta pohjoisimmat havainnot ovat Rovaniemen korkeudelta. Perhoset lentävät yhtenä sukupolvena touko-kesäkuun vaihteesta heinäkuun lopulle, mutta lämpiminä kesinä mahdollisesti toisen sukupolven yksilöitä voidaan tavata elo-syyskuussa.
Elinympäristö ja elintavat
Piippopaksupäätä tavataan melko kosteilla, runsaskukkaisilla paikoilla, kuten teiden varsilla, niityillä ja kedoilla. Perhonen on nopea lentäjä, mutta lepäilee usein kasveilla auringonpaiseessa erikoisessa lepoasennossa, jossa takasiivet ovat lähes vaakatasossa ja etusiivet vinottain näiden päällä. Laji ei ole erityisen arka, mutta lentää häirittynä helposti kadoksiin. Perhoset aterioivat ahkerasti kukilla. Yksilömäärät eivät kuitenkaan ole yleenäs yksittäisellä paikalla kovin suuria, mikä johtunee koiraiden tiukasta reviirijaosta, johon liittyy keskinäisiä kamppailuja lennossa. Koiraat etsivät naaraita sekä aktiivisesti lennellen että tähystäen korkealta kasvilta-
Naaras munii munat heinien lehdille yksitellen ja parin viikon kuluessa kuoriutuvat toukat sitovat heinän lehden suojaksi itselleen. Toukka talvehtii keskenkasvuisena ja koteloituu keväällä. Kotelovaihe kestää 2–4 viikkoa.
Ravintokasvi
Toukat käyttävät ravinnokseen erilaisia heiniä kuten esimerkiksi nurmipuntarpäätä (Alopecurus pratensis), metsälauhaa (Deschampsia flexuosa) ja ruokohelpeä (Phalaris arundinacea).
Paavolaisen katse
'''Paavolaisen katse. Tulkintoja Olavi Paavolaisen kirjoituksista''' on vuonna 2012 ilmestynyt kirjailija Olavi Paavolaisen teoksia käsittelevä artikkelikokoelma. Teoksen ovat toimittaneet Ritva Hapuli, Kari Immonen, Pekka Niemelä ja H. K. Riikonen, ja sen on kustantanut Avain.
Antiketju
Matematiikassa, erityisesti järjestysteoriassa, antiketju on kahden osittain järjestetyn joukon välinen relaatio.
Olkoon S osittain järjestetty joukko S:n kaksi alkiota a ja b ovat vertailullisia jo a ≤ b tai b ≤ a. S:n ketju C on pareittain vertailullinen S:n osajoukko, eli kaikki C:n alkioit x ja y ovat vertailullisia. Toisaalta S:n antiketju on pareittain vertailemattoimien alkioiden muodostama S:n osajoukko. Siten A on S:n antiketju jos A on S:n osajoukko jolle jokainen kahden A:n alkion muodostama pari on vertailematon, eli kaikilla A:n alkioilla x ja y A ei ole voimassa x ≤ y eikä y ≤ x.
Dilworthin lauseen mukaan kokoa n+1 olevaa antiketjua A S:ssä ei ole jos ja vain jos S on yhdiste n täysin järjestetystä joukosta. Lauseen perusteella voidaan arvioida maksimaalisen antiketjun kokoa.
Spernerin lauseen mukaan äärellisen n-alkioisen joukon X, joka on järjestetty osajoukkorelaation suhteen, on maksimaalisen antiketjun koko enintään.
Bror Brenner
Bror Benedictus Bernhard Brenner (17. heinäkuuta 1855 Viipuri – 17. huhtikuuta 1923 Viipuri) oli suomalainen kilpapurjehtija ja olympiamitalisti. Seuratasolla hän edusti Wiborgs Läns Segelföreningiä.
Brenner kuului suomalaisen Nina-veneen miehistöön sen voittaessa 10mR-luokan olympiahopeaa Tukholmasta 1912.
Thamugadi
Thamugadi (myös Tamugadi, Thumugadi) oli antiikin aikainen kaupunki Numidiassa nykyisen Algerian alueella. Se sijaitsi lähellä nykyistä, kaupungista nimensä perinyttä Timgadin kaupunkia.